Касинтура, Эгаш

Э́гаш Пала́нга душ Са́нтуш Касинту́ра (; 1997 шеран 29 октябрехь, Намибехь) — анголин футболист а, мини-футболах ловзархо а. «Ахьмад» клубан ахтурсло.

 Биографи 
Жима волуш мини-футболех левзина. Кхаа шарахь футболех ловза Ӏамийна футболан клубан академехь ваьхначу гӀалара. Ишкол чекхйаьккхина кхелхина Луанде, цигахь шо гергга левзина мини-футболех. 2015-чу шарахь Россе а веана, ГӀобанан пачхьалкхан технологин университетан кечамбаран декъе деша вахара иза. 2016 шарахь иза деша вахара ГӀобанан пачхьалкхан техникан университетан мехкадаьттан а, газан а, энергетикин а институте, «Мехкадаьтта доккху объекташ лелор а, Ӏалашйар а» говзалла йолуш. Краснодарехь ловзуш вара иза йезархойн командашкахь. Шен корматаллин некъ дӀаболийра Сыктывкарехь «Новая Генерация» цӀе йолчу мини-футболан клубехь. Шен хьалхарчу сезонехь, 2019/20-чу шерашкахь, иза левзина 21 ловзарехь, 9 гол тоьхна Россин мини-футболан чемпионатехь.

2021 шеран 23 июлехь кхаа шеран контракт йаздира  «Уфа» клубаца. 2021 шеран 25 июлехь Россин чемпионатан 1-ра турехь Москохан ЦСКА дуьхьала дебют хилира «Уфа йукъахь».

2023 шеран аьхка кхаа шарна контракт дира ХӀинжа-ГӀалин «Динамоца». Хьалхара шарахь дуьйна Касинтурас гӀо дира командин Премьер-лиге хьалайала. 2024/2025 шарахь мехкан чемпионатехь Эгаш левзира 26 матчехь, чутуьйхира 4 буьрка.

2025 шеран июнехь Касинтурас кхаа шеран контракт тӀе куьг йаздина «Ахьмадца».

 Билгалдахарш 

Категори:Анголин футболисташ
Категори:Анголин мини-футболех ловзархой
Категори:МФК «Новая генерация» ловзархой
Категори:ФК «Уфан» ловзархой
Категори:ФК «Динамо» ХӀинжа-ГӀала ловзархой
Категори:ФК «Ахьмад» ловзархой